Gw mau tau Sejarah Masjid dari Masjid Ubudiyah Ayer Keroh. Jelasin dalam bahasa melayu

ditakdirkan Allah Subhanahu wa ta'ala, pada tahun 1980, telah bermulanya penghijrahan penduduk yang beragama Islam ke taman perumahan di kawasan Ayer Keroh Heights, Melaka. Ketika itu, kesedaran dan keimanan yang tinggi telah mula timbul dikalangan penduduk Islam, diatas keperluan dan kefardhuan sebagai Ummat Islam supaya diwujudkan tempat untuk muslimin dan muslimat dapat berkumpul bersama-sama, khasnya bagi mendirikan Solat Fardhu Berjemaah.

Asbab fikir tentang keadaan pada waktu itu, dan setelah berbincang dan bermesyuarat bersama, ianya telah mendapat persetujuan dan juga kesepakatan, 'Lembaga Surau Sementara' telah ditubuhkan, dan Saudara Ismail bin Jaafar (seorang Pegawai Kastam DiRaja, Melaka) telah dilantik sebagai Pengerusi. Waktu itu sebuah rumah teres di Lorong Setia 7 telah disewa dan dijadikan sebagai surau sementara.

Surau sementara ini telah mula dimakmurkan bersama dan pada masa yang sama, atas kebenaran Jabatan Agama Islam Melaka(JAIM), Lembaga Surau telah bergerak memohon sumbangan derma ikhlas untuk membina bangunan sebuah surau di atas tapak tanah yang disediakan oleh 'Pihak Pemaju' di kawasan Ayer Keroh Heights.

Kira-kira pada tahun 1984, dengan dana terkumpul sebanyak RM60,000.00 (Derma:RM30,000.00 dan Sumbangan Kerajaan:RM30,000.00) maka terbinalah bangunan sebuah surau di kawasan ini.

Selepas itu, dari tahun ke tahun, Lembaga Surau dan penduduk Islam meneruskan kegiatan dengan memakmurkan 'Rumah Allah' ini dan dalam masa yang sama juga terus giat mengumpul dana dengan impian untuk memperbesarkan bangunan surau (supaya jika boleh, ia dapat dijadikan sebagai sebuah 'Masjid' dimasa akan datang), memandangkan kehadiran penduduk Islam di kawasan ini semakin bertambah ramai.